АҞӘА, нанҳәа 20 — Sputnik. Киевтәи ахашшааратә ӡбарҭа апортал РИА Новости Украина анапхгаҩы Кирилл Вышински иаанкылара аҿҳәара ацҵаразы ашшра ахәаԥшра аҿҳәара инахеит аӡбаҩцәа руаӡәк ичымазара иахҟьаны, абри атәы аанацҳауеит РИА Новости, ажурналист идукат Андреи Домански иажәақәа ҵаҵӷәыс иганы.
"Аӡбарҭа аусзуҩцәа излаҳарҳәаз ала, аӡбаҩцәа руаӡәк ахәышәтәырҭаҿы дыҟоуп, убри азы ашшра ахәаԥшра аҿҳәара инахоит", - иҳәеит Домански, атранслиациа Youtube аҟны имҩаԥнагон "Украина.Ру".
Апортал РИА Новости Украина анапхгаҩы Кирилл Вышински даанкылан Киев, лаҵара 15, 2018 шықәса рзы. Ажурналист аҳәынҭқарра иԥсахит ҳәа ахара идырҵоит. Абри ахәҭаҷ ала иазԥхьагәаҭоуп 15 шықәса рҟынӡа ҭакрала ахгара.
Урыстәыла ахада Владимир Путин иахь аҳәара ҟаиҵеит ацхырааразы. Иара Украина атәылауаҩра мап ацәкра дазыхиоуп.
Урыстәыла ахада иазгәеиҭеит "Вышински дзаанкылоу ипрофессионалтә усуразоуп" ҳәа. Москва Киевҟа инанашьҭит апресса ахаҭарнак иганахьала имҩаԥнаго ақәымчра ааннакыларц азы аҿагыларазы ажәанҵа.
Иара убас шәаԥхьар ҟалоит: